কামুকতা
কামুকতা বা কামোত্তেজকতা (প্রাচীন গ্রিক: ἔρως (érōs) 'ভালবাসা, ইচ্ছা', এবং -ইজম 'এর অনুকরণ') হল একটি গুণ যা যৌন অনুভূতি সৃষ্টি করে, সেইসাথে যৌন আকাঙ্ক্ষা, অনুভূতি এবং রোমান্টিক প্রেমের নান্দনিকতা সম্পর্কিত একটি দার্শনিক চিন্তাভাবনা। এই গুণটি চিত্রকলা, ভাস্কর্য, ফটোগ্রাফি, নাটক, চলচ্চিত্র, সঙ্গীত বা সাহিত্য সহ যেকোনো শিল্পকর্মে পাওয়া যেতে পারে। এটি বিজ্ঞাপনেও পাওয়া যেতে পারে। শব্দটি যৌন উত্তেজনার একটি অবস্থাকেও নির্দেশ করতে পারে বা এই ধরনের প্রত্যাশা ― একটি জোরালো যৌন আবেগ, ইচ্ছা বা চিন্তার ধরন। যেমন ফরাসি ঔপন্যাসিক অনরে দ্য বালজাক বলেছেন, কামোত্তেজকতা কেবল একজন ব্যক্তির যৌন নৈতিকতার উপর নির্ভর করে না, তবে একজন ব্যক্তি যে সংস্কৃতি এবং সময়ে বাস করে তার উপরও নির্ভর করে।